Az ékezet tréfája

Volt egyszer egy diák, aki faluról került a városba, hogy kitanulja a tudományokat. Mivel csak okosságban nem szenvedett hiányt, egyéb-ként szegény volt, hát igencsak szűkösen eresztették el hazulról. Kis motyóval, benne a legszükségesebb ruhadarabokkal meg a lábán lévő egy pár, újnak éppen nem mondható cipőben vágott neki a nagy útnak.

 - Írjál ám, fiam, ha valamire szükséged lesz – búcsúzott tőle köny-nyezve az édesanyja, s a kiskapuban állva szemmel kísérte, amíg az út végén el nem tűnt előle egészen.

Ahogy múltak a hónapok, úgy okosodott, eszesedett a diák a városban. De úgy kopott, nyűvődött a lábbelije is. Mire beállt a tél, bizony nem sok védelmet nyújtott a hideg ellen. Az esővíz, hólé ugyan nem maradt meg benne, mert ami egyik oldalon befolyt, az a másikon kicsurgott. Nyilvánvaló volt, hogy nem húzza ki tavaszig.

Nekibúsult a diák, kesergett egy ideig, de ettől nem javult meg a cipője. S mivel jól eszébe véste, mit mondott neki búcsúzáskor az édesanyja, egyik nap megírta: sürgősen kér egy cipőt.

Futott vele a postára, hogy mielőbb megkapják otthon, és küldjék, amit kért, mert igencsak fázott a lába.

Az édesanyja percig se késlekedett, bár kicsit csodálkozott, amikor elolvasta a fia sietve írt levelét. Nyomban hozzá is látott, hogy teljesítse a kívánságát. Másnap hajnalban kelt, s délben már ment a gondos anyai szeretettel készített csomag a városba.

- Hogy fog örülni a fiam! – örvendezett már jó előre az asszony, s szin-te maga előtt látta a fiát, amint kibontja a várva várt csomagot.

Ugyancsak elámult volna, ha valóban látja, miként nyúlik meg a diák derűs képe, amikor a várt cipő helyett egy barnára sült cipót talált a csomagban.

- Ó, én kelekótya! – kapott a fejéhez. – A nagy sietségben egy ékezet lemaradt az ő-ről.

A cipót jóízűen megette, de cipő hiányában a lába továbbra is fázott.

1. Válaszolj a kérdésekre!

 Miért ment a diák a városba? ……………………………………….

 Kitől búcsúzott el a diák mielőtt elindult? ………………………….

 Miért írt levelet a diák az édesanyjának? …………………………….

 …………………………………………………………………………

 Mit küldött az édesanya fiának a csomagban? ……………………….

 Melyik szó helyesírása volt rossz a levélben? ………………………..

2. Húzd alá a történetben, mit mondott a diáknak az édesanyja búcsúzóul!

3. Keresd ki, ami ugyanazt jelenti!

 okos volt ……………………………………………………………..

 régi cipőben ………………………………………………………….

 megjegyezte ………………………………………………………….

 örült ………………………………………………………………….

 elcsodálkozott volna …………………………………………………

4. Egészítsd ki a mondatokat az olvasmány alapján!

A diák egy ………………….(faluban/városban) lakott. Azért utazott a …………………..(faluba/városba), hogy ........................... (dolgozzon /tanuljon) . Mivel nagyon ………………………… (szegények /gazdagok) voltak, egy ……………………… (régi/új) cipővel vágott neki a nagy útnak.

A cipő hamar ………………………… (elkopott/elveszett), ezért fázott benne a ………………………. (keze/lába).

A diák írt az …………………………… (édesanyjának/édesapjának), hogy küldjön neki egy ……………………….. (cipót/cipőt).

Az édesanya másnap ………………………… (este/hajnalban) sütött egy ……………………….. (barnára sült/ kerek) cipót.

Azért küldött cipót, mert a diák nagy sietségében ……………………..

………………………………………… .

5. Húzd alá a helyes választ!

a) Miért ment a diák a városba?

 - azért, hogy tanuljon

 - azért, hogy pénzt keressen

 - azért, hogy meglátogassa a szüleit

b) Mit vitt a diák a városba?

 - nagy bőröndben a ruháit, könyveit

 - kis csomagban a legfontosabb ruhadarabokat

 - kis motyóban egy pár cipőt

6. Igaz vagy hamis?

 \_ Ahogy megérkezett a városba, a diák látta, hogy elszakadt a cipője.

 \_ A diák egy levelet küldött az édesanyjának.

 \_ Az édesanyának nem volt pénze új cipőre, ezért sütött egy cipót a diáknak és elküldte neki.

 \_ Az édesanya azért sütött cipót, mert a levélben a cipő szóról lemaradt egy ékezet.

 \_ A diák éhes volt, ezért írt az édesanyjának egy levelet, hogy küldjön neki ennivalót.

 \_ Az édesanya meglátogatta a diákot, és vitt neki egy cipót.

 \_ Az édesanya csomagot küldött a fiának.